CELEX: 62009CN0157
Language: et
Date: 2009-05-07 00:00:00
Title: Kohtuasi C-157/09: 7. mail 2009 esitatud hagi — Euroopa Ühenduste Komisjon versus Madalmaade Kuningriik

1.8.2009   
            
            
               ET
            
            
               Euroopa Liidu Teataja
            
            
               C 180/25
            
         7. mail 2009 esitatud hagi — Euroopa Ühenduste Komisjon versus Madalmaade Kuningriik
   (Kohtuasi C-157/09)
   2009/C 180/44
   Kohtumenetluse keel: hollandi
   
      Pooled
   
   
      Hageja: Euroopa Ühenduste Komisjon (esindajad: H. Støvlbæk ja W. Roels)
   
      Kostja: Madalmaade Kuningriik
   
      Hageja nõuded
   
   
               —
            
            
               Tuvastada, et kuna Madalmaade Kuningriik kiitis heaks ja jättis jõusse 3. aprilli 1999. aasta notari kutse seaduse artikli 6 lõike 1, on Madalmaade Kuningriik rikkunud Euroopa Ühenduse asutamislepingust, eelkõige selle artiklitest 43 ja 45 tulenevaid kohustusi;
            
         
               —
            
            
               mõista kohtukulud välja Madalmaade Kuningriigilt.
            
         
      Väited ja peamised argumendid
   
   Komisjon väidab esiteks, et notari kutse saamiseks ja notarina töötamiseks nõutav kodakondsuse tingimus on teiste liikmesriikide kodanikest notarite EÜ artikliga 43 tagatud asutamisvabaduse ülemäärane kitsendamine. EÜ artikkel 45 näeb küll ette asutamisvabaduse sätete kohaldamata jätmise, kuid seda ainult tegevuse korral, mis on vahetult ja erandlikult seotud avaliku võimu teostamisega. Komisjon leiab, et ülesanded, mida notar Madalmaade õiguse kohaselt täidab, on üksnes väga vähesel määral seotud avaliku võimu teostamisega, selleks et see asjaolu võiks EÜ artiklit 45 käsitlevat väljakujunenud kohtupraktikat arvestades õigustada sellist piirangut.
   Teiseks väidab komisjon, et kodakondsuse tingimus ei ole EÜ artiklit 43 silmas pidades mingil juhul sobiv meede kutsesobivuse taseme tagamiseks, mis kindlustaks tarbijate kaitse. Notaritöö jaoks vajaliku kutsesobivuse kõrge taseme tagamiseks on vastuvõtval liikmesriigil teine, vaba liikumist hoopis vähem piiravam võimalus, nimelt direktiivi 89/48/EMÜ (1) artiklis 4 sätestatud ühtlustamismeetmete kasutamine.
   
      (1)  Nõukogu 21. detsembri 1988. aasta direktiiv vähemalt kolmeaastase kutseõppe läbimisel antavate kõrgharidusdiplomite tunnustamise üldsüsteemi kohta (EÜT L 19, lk 16; ELT eriväljaanne 05/01, lk 337).